Dadajon. „Dadajon“ — oʻzbek xonandasi Yulduz Usmonova ijro etgan qoʻshiq. 2008-yil eʼlon qilingan. Xonanda oʻsha yili qoʻshiqni „Babacım“ nomi bilan turk tilida ham ijro etgan. „Dadajon“ Usmonovaning 2000-yillarning ikkinchi yarmida keng ommalashgan oz sonli qoʻshiqlarining biridir. Qoʻshiqning oʻzbekcha va turkcha versiyalari uchun alohida klip suratga olingan. Turkcha klip Turkiyada suratga olingan. Oʻzbekcha klip Usmonovaning otasi Ibrohim Usmonov (Usmon oʻgʻli) xotirasiga bagʻishlangan. Tarona lya minor tonalligida ijro etilgan boʻlib, soʻzini ham, kuyini ham Usmonova yozgan. Ayrim manbalarga koʻra, qoʻshiq sheʼrini Shamsiddin Sadoiy yozgan.